《临终诗》
魏晋·苻朗

四大起保因，聚散无穷已。既适一生中，又入一死理。

冥心乘和畅，未觉有终始。如何箕山夫，奄焉处东市。

旷此百年期，远同嵇叔子。命也归自天，委化任冥纪。

作者简介：十六国时前秦略阳临渭人，氐族，字元达。苻坚从兄子。为青州刺史，封乐安县男。降晋，加员外散骑侍郎，以性好忤物，为王国宝所谮，被杀。有《苻子》。